Umgungundlovu kry nie metro-status nie – praag.co.za — 20 jaar jonk!
Umgungundlovu kry nie metro-status nie
Die KwaZulu-Natalse LUR vir Samewerkende Regering, Nomusa Dube sê hulle is teleurgesteld in die Munisipale Afbakeningsraad se besluit om nie aan die sewe plaaslike munisipaliteite in die Umgungundlovu distrikmunisipaliteit Metro-status te gee nie.
Die distrikmunisipaliteit sluit Pietermaritzburg in. Dube het met die media gepraat nadat die Afbakeningsraad se finale besluit oor die afbakening van munisipale grense aangekondig is.
Sy sê die samesmelting van kleiner munisipaliteite in die distrik sou groot voordele ingehou het. Volgens Dube sou dit gelei het tot beter dienslewering en nuwe geleenthede vir staatsbefondsing, privaat belegging en ontwikkeling. – RSG
Skrywer Karin RoodtGepubliseer op 17 Oktober 2013 Kategorieë Nuus, Suider-AfrikaSleutelwoord metrostatus, munisipale afbakeningsraad, Umgungundlovu
Vorige Vorige artikel: Teenstrydighede oor 2 swart kleuters se dood
Volgende Volgende artikel: Inlywing van Midvaal en Emfuleni in nuwe metro ’n ramp vir inwoners